Author: administrator
Last saved by: manyova
Company: Abyss

Predkladacia správa

Návrh nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 336/2011 Z. z., ktorým sa vydáva zoznam účinných látok vyhovujúcich na zaradenie do biocídnych výrobkov a zoznam účinných látok s nízkym rizikom vyhovujúcich na zaradenie do biocídnych výrobkov s nízkym rizikom (ďalej len „návrh nariadenia vlády“) sa predkladá ako iniciatívny návrh.
 
Návrhom nariadenia vlády sa do právneho systému Slovenskej republiky preberajú v súlade s § 2 ods. 1 písm. g), h) a l) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov smernice Komisie 2011/78/EÚ, 2011/79/EÚ, 2011/80/EÚ, 2011/81/EÚ, 2012/2/EÚ a 2012/3/EÚ a dopĺňa sa zoznam účinných látok vyhovujúcich na zaradenie do biocídnych výrobkov, uvedený v prílohe č. 1 k nariadeniu vlády SR č. 336/2011 Z . z., o účinné látky 
-          Bacillus thuringiensis subsp. israelensis sérotyp H14, kmeň AM65-5,
-          fipronil,
-          lambda-cyhalothrin, 
-          deltametrín,
-      oxid meďnatý,
-      hydroxid meďnatý,
-      bázický uhličitan meďnatý a
-      bendiokarb.
 
Návrh nariadenia vlády Slovenskej republiky bol vypracovaný v spolupráci s Centrom pre chemické látky a prípravky.
 
Návrh nariadenia vlády je v súlade s Ústavou Slovenskej republiky, ústavnými zákonmi, zákonmi, ako i  so záväzkami, ktoré pre Slovenskú republiku vyplývajú z členstva v Európskej únii, a to konkrétne so smernicou 98/8/ES o uvedení biocídnych výrobkov na trh a s predmetnými smernicami, o ktoré sa dopĺňa príloha č. 3 k nariadeniu vlády
č. 336/2011 Z. z. a taktiež aj so zákonom č. 217/2003 Z. z. o podmienkach uvedenia biocídnych výrobkov na trh a o zmene a doplnení niektorých zákonov.

Návrh nariadenia vlády nebude mať vplyv na verejné financie, zamestnanosť, podnikateľské prostredie a informatizáciu spoločnosti. Bude mať však pozitívny vplyv na životné prostredie. 
 
Návrh nariadenia vlády v súlade s čl. 12 ods. 3 Legislatívnych pravidiel vlády Slovenskej republiky nie je predmetom predbežného pripomienkového konania.